Periheel
Periheel ehk päikeselähis on ümber Päikese tiirleva taevakeha orbiidi punkt, mis asub Päikese massikeskmele kõige lähemal. Periheeli vastaspunkt on afeel. Maa on periheelis jaanuaris, mistõttu põhjapoolkera talved on üldiselt pisut pehmemad ja veidi lühemad kui lõunapoolkera talved (seda muude tingimuste võrdsuse korral). Termini "periheel" võttis kasutusele Johannes Kepler.